Na temelju čl. 98. stavak 3. Zakona o odgoju i obrazovanju u osnovnoj i srednjoj školi (Narodne novine, NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14) i članka 58. Statuta Osnovne škole Čista Velika, Čista Velika, Školski odbor uz prethodnu suglasnostŽupanije Šibensko-kninske, KLASA: \_\_\_\_\_\_\_\_\_\_\_\_\_\_\_\_\_\_\_\_\_; URBROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_. godine, na sjednici održanoj \_\_\_\_\_\_\_\_\_\_\_\_\_**.** godine, donio je

**ODLUKU O IZMJENAMA I DOPUNAMA STATUTA**

**OSNOVNE ŠKOLE ČISTA VELIKA, ČISTA VELIKA**

**Članak 1.**

U Statutu Osnovne škole ČISTA VELIKA, Čista Velika, KLASA: 012-03/15—01/01; URBROJ: 2182/1-12/1-6-15-1, od 02. ožujka 2015. u članku 22. stavak 3. briše se broj Narodnih novina.

**Članak 2.**

U članku 84. briše se broj Narodnih novina.

**Članak 3.**

Članak 105. mijenja se i glasi:

„Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

- u hitnim slučajevima usmeno od učitelja za izostanak s njegova sata, najkasnije neposredno prije početka sata

- razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka

- ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka

- učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom školske godine roditelj odnosno skrbnik može osobno

ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.

Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu.“

**Članak 4.**

Članak 107. mijenja se i glasi:

„Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.“

**Članak 5.**

U članku 111. stavak 1. iza riječi „*dana*“ briše se „*od završetka nastavne godine*“.

**Članak 6.**

Članak 124. se briše, a dosadašnji članak 125. postaje članak 124.

**Članak 7.**

Članci 126. i 127. postaju članci 125. i 126.

**Članak 8.**

Brišu se članci od 128. do 145., a dosadašnji članci 146. do 192. postaju članci 127. do 173.

**Članak 9.**

Između dosadašnjih članaka 150. i 151. dodaje se članak koji sada postaje članak 132. i glasi:

„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 7 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.“

**Članak 10.**

Dosadašnji članak 152. briše se i postaje stavak 2. članka 133.

**Članak 11.**

U dosadašnjem članku 167., koji je sada postao članak 148. u stavku 1. briše se broj Narodnih novina.

**Članak 12.**

U dosadašnjem članku 169. koji je postao članak 150. u stavku 4. se brišu brojevi Narodnih novina.

**Članak 13.**

Dosadašnji članak 191. koji postaje članak 172. mijenja se i glasi:

„*Opći akti škole trebaju biti usklađeni s odredbama ovog statuta sukladno zakonskim odredbama*.“

**Članak 14.**

Izmjene i dopune Statuta OŠ Čista Velika stupaju na snagu danom objave na oglasnoj ploči Škole.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Andrijana Šunjara

Ove Izmjene i dopune Statuta objavljene su na oglasnoj ploči Škole \_\_\_\_\_\_\_\_\_\_. godine,

Ravnatelj Škole:

\_\_\_\_\_\_\_\_\_\_\_\_\_\_\_\_\_\_\_

Marijan Belamarić

KLASA: 012-03/15-01/02

URBROJ: 2182/1-12/1-6-15-1

Čista Velika, 27. listopada 2015.